b"\n_START_ARTICLE_\nGaztelu zahar\n_START_PARAGRAPH_\nGaztelu zahar (/gas\xcc\xaatelu s\xcc\xaaahar/, del llat\xc3\xad castellum) \xc3\xa9s el nom donat a Iparralde a les places fortes protohist\xc3\xb2riques (castres). El nom significa 'castell vell'._NEWLINE_Freq\xc3\xbcents sobre els cims de 300 a 600 m d'al\xc3\xa7ada, permetien el control militar de les vies de comunicaci\xc3\xb3 entre valls.\n_START_SECTION_\nQui els va construir?\n_START_PARAGRAPH_\nLa dataci\xc3\xb3 n'\xc3\xa9s incerta, per\xc3\xb2 sol atribuir-se'n la construcci\xc3\xb3 a grups militars que dominaven l'equitaci\xc3\xb3 de l'edat del bronze tardana o de la primera edat del ferro, i devien ser els mateixos que introdu\xc3\xafren a la zona el ritu funerari dels cromlecs._NEWLINE_Els Gentils, gegants de la mitologia basca, estrangers, savis i poderosos, que se suposa que vivien a la part alta de les muntanyes, podrien ser un record popular d'aquestes antigues elits. A Altzai-Altzabeheti-Zunharreta, el gaztelu zahar Maide korralea, 'el tancat dels Maide' s'atribueix clarament als Maide.\n_START_SECTION_\nFunci\xc3\xb3\n_START_PARAGRAPH_\nAl contrari que els oppida gals, m\xc3\xa9s recents, aquests gaztelu zahar nom\xc3\xa9s tenien una funci\xc3\xb3 militar ocasional, eventualment pastoral i religiosa, per\xc3\xb2 no servien per a viure permanentment._NEWLINE_Alguns castells m\xc3\xa9s moderns, com els de Maule-Lextarre o els de L\xc3\xbck\xc3\xbcze-Altz\xc3\xbcmarta, es constru\xc3\xafren sobre els gaztelu zahar."